OpenLLM-France/wikimedia huggingface dataset:
# Timbroù Abou Dhabi

Bet eo bet Abou Dhabi gwechall ar brasañ eus ar seizh rouantelezh – pe cheic'helezh – o doa krouet Stadoù an Arsav-brezel (e saozneg: "Trucial States") e reter Arabia, war Aod ar Vorlaeron, etre Oman ha Katar. Gorread Abou Dhabi a sav da 67 000 km², pa oa 83 000 km² gorread Stadoù an Arsav-brezel. Abou Dhabi, krouet e 1761, eo anv kêr-benn ar Stad.
Ur feur-emglev sinet e 1820 gant ar Rouantelezh-Unanet zo kaoz d’an anv peoc’hus a vez graet eus ar c’horn-bro: an emglev a roe un termen d’ar vorlaeroñsi koulz ha d’ar sklaverezh, aesoc’h aleze mont ha dont e peoc’h war vor tro-dro.
Bev e vo ar feur-emglev betek ar 31 a viz Kerzu 1966. D’an 18 a viz Gouere 1971 e tiviz rouantelezhioù bihan Abou Dhabi, Ajman, Charjah, Dubai, Fujairah, Ras-el-C'haïmah ha Umm al-Qaywayn strollañ o nerzhioù ha sevel an Emirelezhioù Arab Unanet (EAU), pezh a yelo da wir d’ar 1añ a viz Eost 1972. D’ar 1añ a viz Genver 1973 hepken e vo lakaet timbroù en E.A.U. e gwerzh.

## Servijoù Post

E Miz Kerzu 1960 e vez pourvezet labourerien Enez Das gant timbroù Arabia ar Reter gant melestradurezh postoù Breizh-Veur (« British Postal Agencies ») diazezet e Bahrein. Siell Bahrain a weler ivez war ar goloennoù-lizher kaset diouzh an enezenn.
D’an 30 Meurzh 1963 e tigor un ajañs postel saoz en Abou Dhabi. Embann a ra timbroù en anv ar Rouantelezh, goude m’eo nac’het gant ar Sheikh e vefe graet gant re Stadoù an Arsav-brezel. Emañ dalc’hmat postoù Enez Das dindan dalc’h melestradurezh Bahrain, nemet e vez moullet siell « Abu Dhabi Trucial States » war al lizhiri.
Ar rummad timbroù kentañ bet embannet gant Abou Dhabi a vez lakaet e gwerzh d’an 30 a viz Meurzh 1964. Gwelet e vez warno penn ar Sheikh Khalifa bin Zayed Al Nahayan.
Implijet e vez sistem moneizel India, da lavaret eo 100 naye paise = 1 roupi. Talvoudegezh-werzh an timbroù a sav eus 5 np da 10 roupi. Daoust d’an timbroù nevez-se bet lakaet e gwerzh e c’helle an dud ober gant re ar velestradurezh saoz en Abou Dhabi hag Enez Das betek dibenn 1966.
Ur burev-post zo digoret war Enez Das d’ar 6 a viz Genver 1966 pezh a ro un dermen d’al liammoù gant servijoù Bahrein. Emañ melestradurezh postoù an enezenn etre daouarn Abou Dhabi diwar-vremañ.
E fin ar bloaz 1966 e vez embannet ur moneiz nevez en Abou Dhabi: 1000 fils = 1 dinar. Dreist-moullet eo timbroù kent gant un dalvoudegezh a zoare, ha moullet penn ar Sheikh nevez, Khalifa bin Zayed Al Nahayan e anv. Moulet e vo timbroù betek ar c’houlz ma vo gwerzhet timbroù an E.A.U. e 1973.
95 timbr zo bet embannet gant Abou Dhabi etre 1964 ha 1972, ar rummad diwezhañ o vezañ gouestlet da Volzenn ar Roc’h e Jeruzalem.
# Timbroù Stadoù an Arsav-brezel

E miz Meurzh 1892 voe sinet ur feur-emglev etre ar Rouantelezh-Unanet hag emirelezhioù Arabia ar Reter, da lavaret eo Abu Dhabi, Ajman, Dubai, Sharjah, Ras al-Khaimah hag Umm al-Qaywayn evit ma vefe gwarezet gant nerzhioù ar Rouantelezh-Unanet ar broioù anavezet dindan an anv Stadoù an Arsav-brezel (Trucial States e saozneg).
Fiziet e voe servij ar postoù e melestradurezh ar Rouantelezh-Unanet. Implijet e veze eno timbroù India saoz da gentañ, timbroù Bro-Saoz dreistmoullet adalek 1948.
E 1961 e teuas er-maez daou rummad timbroù (11 timbr en holl) dindan an anv Trucial States, war an hini kentañ tresadenn gwezennoù-palmez hag ur boutr (bag dre lien ar rannvro) war ar re all.
Gant pep emirelezh (ha hini Fujairah) e voe embannet timbroù dindan hec’h anv etre 1964 ha 1972. Divizet e voe ganto en em vodañ en ur framm unvan ha dizalc’h e miz Kerzu 1971 (Ras al-Khaimah e miz Genver 1972) ; Emirelezhioù Arab Unanet an hini eo.

## Pennadoù kar

* Timbroù Dubai
* Timbroù Abou Dhabi
* Timbroù Emirelezhioù Arab Unanet
# Han Kang

Han Kang (Hangul: 한강), ganet d'ar 27 a viz Du 1970 zo ur romantourez sukorean.

## Oberennoù

-Troet e saozneg gant Deborah Smith :
* Han Kang, The Vegetarian (2015)
* Han Kang, Human Acts (2016)
* Han Kang, The White Book (2017)

## Liamm diavaez

* https://www.theguardian.com/books/2017/dec/17/han-kang-white-book-meet-the-author
# Tessy-Bocage

Tessy-Bocage :
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Saint-Lô |
| Kanton | Condé-sur-Vire |
| Kod kumun | 50592 |
| Kod post | 50420 |
| Maer Amzer gefridi | Michel Richard 2016-2020 |
| Etrekumuniezh | Saint-Lô Agglo |
| Lec'hienn web | http://www.tessybocage.fr/ |
| Poblañsouriezh ||
| Poblañs | 2 237 ann. (2020) |
| Stankter | 65 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 31 m — brasañ 253 m |
| Gorread | 34,24 km² |
| kemmañ |
Tessy-Bocage zo ur gumun e departamant Manche e Bro-C'hall, krouet e 2016.

## Istor
### XXI$^{vet}$ kantved

* Krouet eo bet d'ar 1añ a viz Genver 2016, en ur vodañ kumunioù Fervaches ha Tessy-sur-Vire.
* Staget eo kumun Pont-Farcy outi d'ar 1añ a viz Genver 2018. Pont-Farcy a oa e departamant Calvados betek ar 26 a viz Kerzu 2017.

## Monumantoù ha traoù heverk

* Iliz Fervaches.
* Iliz Pont-Farcy.
* Iliz Tessy-sur-Vire.
* Iliz Tessy-sur-Vire

## Melestradurezh

Roll ar vaered :
| Mare | Mare | Anv | Strollad | Karg |
| Genver 2016 | → bremañ | Michel Richard | | |

## Pennadoù kar

* Fervaches,
* Pont-Farcy,
* Tessy-sur-Vire.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Manche niv. 59, Gwengolo 2015
* ↑ (fr)Dastumad an aktaoù melestradurel Prefeti Manche, Niv. 97, Kerzu 2017
* ↑ (fr)Décret n° 2017-1756 du 26 décembre 2017 portant modification des limites territoriales de cantons, d'arrondissements et de départements dans la Manche et le Calvados.
* ↑ (fr) « Michel Richard, premier maire de Tessy Bocage », Ouest-France, 9 Genver 2016.
# Smith & Wesson Model 19

Ar Smith & Wesson Model 19, lesanvet a-wechoù Combat Magnum, zo ur revolver c'hwec'h tenn kalibr .357 Magnum, dezhañ ur blatinenn un-ober ha daou-ober, produet gant an embregerezh stadunanat Smith & Wesson adalek 1957.

## Deskrivadur

Savet eo ar Model 19 tro-dro d'ar stern K, ment krenn ar merk. Kambret eo e .357 Magnum, ha gellet a ra neuze degemer kartouchennoù .38 Special. Implij ar c'halibr-mañ a oa soñjet evit ar nerzhioù surentez evel ar polis a glaske kaout un arm galloudus, uheloc'h e c'halloud-herzel evit hini an 9 mm Parabellum da skouer. Etre 1957 ha 1998 e voe produet stummoù disheñvel eus ar Model 19, niveret eus 1 da 8, dezhe cheñchamantoù bihan etreze. Kanol orin ar Model 19 a rae 4 meutad (102 mm). Stummoù e 6" (152 mm, e 1963) ha 2,5" (63 mm, e 1966) a voe degaset diwezhatoc'h. Adkregiñ a reas produiñ an arm e 2018 dindan an anv Model 19-9, gant kanolioù 3" ha 4,25". Dornikell ar Model 19 a c'hall bezañ savet e koad pe e kaoutchoug.

### Adstummoù

Daou adstumm e dir disvergl eus ar Model 19 a zo bet gwerzhet : ar Model 66 etre 1971 ha 2005 hag abaoe 2014 adarre, hag ar Model 68 abaoe 1977.

## E-touez e implijerien

* Kalz poliserien a implijas ar Model 19 er Stadoù-Unanet etre ar bloavezhioù 1960 ha 1990.
* Revolverioù Smith & Wesson Model 19 a voe implijet gant ar GIGN e deroù istor ar strollad. Merzet e voe gant e izili e save kudennoù en arm goude bezañ tennet miliadoù a gartouchennoù gantañ. A-benn ar fin e voe choazet ar Manurhin MR 73 evel arm-dorn.
* Ar c'haner stadunanat Frank Sinatra en doa ur Smith & Wesson Model 19-4.

## Liammoù diavaez

* Lec'hienn Smith & Wesson

## Daveennoù

* 1 2 3 (en) WOOD Keith, Smith & Wesson Model 19, Guns & Ammo, 27/02/2019 (lennet d'an 20/09/2024)
* ↑ (fr) Smith & Wesson mod 19-3 war Littlegun.info (lennet d'an 20/09/2024)
* ↑ (en) TAYLOR Jon Wayne, Gun Review: Smith & Wesson Model 19-3, The Truth About Guns, 31/10/2016 (lennet d'an 20/09/2024)
* ↑ (en)(fr) Hervez un atersadenn eus Christian Prouteau kaset da benn gant Ian McCollum, war Forgotten Weapons, 16/12/2021 (gwelet d'an 21/09/2024)
* ↑ (en) Lot 381: Frank Sinatra's Smith & Wesson Model 19-4 Revolver, war lec'hienn Rock Island Auction (lennet d'an 21/09/2024)
# Breizharock

Breizharock a zo ul laz-seniñ rock breizhat.

## Sonerien

* Cédric Le Bozec, penn-bagad
* Soïg Sibéril, gitar
* Hilaire Rama, Xavier Soulabail, gitar boud
* Jean Marc Illien, klavier
* Fred Moreau, taboulinoù

### Ar bombardoù

* Antonin Amiot
* Louri Derrien
* Morgan Guinot
* Emilie Le Bail
* Fabien Le Bris
* Yvonig Le Meut
* Elena Le Morzadec
* Cédric Le Normand
* Guillaume Ploux
* Mathieu Roux

### Ar biniaoùioù

* Kevin Dervouët
* Maël Guillou
* Julien Le Clec'h
* Melen Le Dantec
* Trifine Leray
* Charlotte Serandour

### An taboulinoù sklent

* Iwan Calvez
* Yvonnick Le Nédic
* Daniel Milarec

### Bet er strollad

* Morgan Le Loupp
* Sven Le Moine-Bauer
* Pat O'May
* Nicolas Perrot
* Adrien Richard
* Neven Sebille Kernaudour
* Gaël Daniel

## Pladennoù

* Breizharock In Live, 2011
* Eskemm, 2013

## Liammoù diavaez

* Lec'hienn ofisiel
* Sonadeg e Sant-Ke-Porzh-Olued
# Timbroù Belarus

Emañ Belarus e reter Europa, en hanternoz da Ukraina, etre Rusia, Polonia hag ar Broioù balt. Ul lodenn eus Impalaeriezh Rusia e voe adalek an XVIII$^{vet}$ kantved.

## Aloubadeg gant Alamaned (1915-1918)

E-kerzh ar Brezel-bed kentañ, e 1915, e voe aloubet lodenn gornôgel Belarus gant Alamagn ha lakaet dindan ren ar velestradurezh vilourel anvet Oberbefehlshaber der gesamten Deutschen Streitkräfte im Osten (berradur :Ober ost), da lavaret eo "Gourc'hemennerezh uhelañ an holl nerzhioù alaman er Reter".
E miz C'hwevrer 1918 e voe aloubet hogos Belarus a-bezh gant Alamagn. Timbroù Alamagn dreistmoullet gant Ober ost a voe implijet er vro.

## Republik Pobl Belarus (1918)

E miz Meurzh 1918 e sinas Alamagn ha Rusia Feur-emglev Brest-Litovsk. Dont a rae Belarus da vezañ ul lodenn eus tachenn levezon Alamagn.
Belarus a embannas he dizalc'hiezh evel Republik Pobl Belarus. Ne badas ket pell avat : pa voe peurechuet ar Brezel-bed kentañ (miz Du 1918) ec'h eas kuit an arme alaman hag aloubet e voe an tiriad gant arme URSS e miz Kerzu. Gant skoazell Rusia e voe krouet Republik Sokialour Soviedel Bielorusia e miz Genver 1919.
En harlu ec’h embannas gouarnamant Republik Pobl Belarus timbroù e 1920. Diaes eo gouzout e peseurt mod int bet implijet. Lennet e veze "БНР" war an timbroù – berradur "Беларуская Народная Рэспубліка", a dalv "Republik Pobl Belarus".

## Republik Sokialour Soviedel Bielorusia (1918-1941 ha 1945-1991)

N'eus ket bet embannet timbroù dindan an anv RSS Bielorusia, met kavet e vez timbroù a denn d’ar vuhez, d’ar savadurioù, da dudennoù Bielorusia e-touez ar re embannet gant postoù an Unaniezh Soviedel.

## Aloubadeg Alamagn (1941-1944)

E 1941 e voe nullet Emglev Molotov-Ribbentrop gant Alamagn hag aloubet an Unaniezh Soviedel. Staget e voe lodenn gornôgel Belarus ouzh Alamagn. Lakaet e voe al lodennoù kreiz dindan ar velestradurezh keodedel (Reichskomisariat Ostland ha Reichskomisariat Ukraina). Al lodenn reterañ a chomas dindan velestradurezh vilourel a-hed ar brezel.
Dreistmoullet e voe timbroù boas Alamagn (poltred Hitler) gant OSTLAND ("Bro ar Reter").
E 1944 e voe adstaget Bielorusia ouzh an Unaniezh Soviedel, gant an harzoù a anavezomp hiziv an deiz.

## Republik Belarus (1992- )

Goude diskar an Unaniezh Soviedel e voe disklêriet dizalc'hiezh Republik Belarus e 1991.
Ofisiel eo hiviziken an anv BELARUS (e-lec’h BIELORUSIA) a gaver skrivet war bep timbr gant al lizherenneg latin hag al lizherenneg kirillek war un dro.
Krog e voe Postoù Belarus da embann timbroù e 1992, liesseurt an danvez anezho : tudennoù istor Belarus, arouezioù ar Republik (skoed, banniel), loened ar vro, gwiskamantoù hengoune hag all.
* Timbr ar bloaz 2003
* Timbr ar bloaz 2007

## Liamm diavaez

* (en)Postoù Belarus

## Pennadoù kar

* Timbroù Rusia
* Timbroù Unaniezh Soviedel
# Bazenn vorlu Peleliu

Bazenn vorlu Peleliu (saozneg: Peleliu Naval Base) a oa ur vazenn vilourel gant Morlu ar Stadoù-Unanet kement unan vor evit unan aer war enez Peleliu, unan eus ar 16 enzenn hag a ya d'ober Palau. An United States Marine Corps a oa deuet a-benn da aloubiñ an enezenn goude emgann Peleliu, e-kerzh an Eil Brezel-bed, war dalbenn ar Meurvor Habask. An emgann a oa bet drastus gant kolloù uhel a bep tu, kroget d'ar 15 a viz Gouhere 1944, hag echuet d'ar 27 a viz Du 1944. D'an 30 a viz Gwengolo 1944, Peleliu a voe disklêriet evel aloubet. Kemeridigezh Peleliu ha Morotai o doa roet an tu da Stadunaniz da vezañ mestr war ar mor hag an oabl, ar pezh a oa ur redi evit kregiñ gant Aloubadeg ar Filipinez. Unvezioù Ijinerezh an US Navy, anvet Seabee, o devoa savet bep a savadur ha framm deuet da vezañ bazenn vorlu Peleliu.

## Hiziv-an-deiz

Dizimplij e oa chomet ar vazenn abaoe ma oa deuet Palau da vezañ ur Stad dieub e 1978. A-benn ar fin, er bloavezh 2024, e oa bet kroget da adsevel ar vazenn evel lod all er Meurvor Habask hag a oa bet anezho e-kerzh an Eil Brezel-bed.

## Poltriji

* Aerborzh Peleliu e 1945
* Un tank dilestrañ stadunanat e 2012
* Kartenn Emgann Peleliu gant an aerborzh hag ar vazenn er su
* Dismantroù un tank Type 95 Ha-Go eus Impalaeriezh Japan
* Karr-nij chase stadunanat Chance Vought F4U Corsair o pradañ e miz Gwengolo 1944

## Pennadoù kar

* Emgann Peleliu
* Palau

## Notennoù ha daveennoù

* ↑ https://observers.france24.com/fr/asie-pacifique/20240701-etats-unis-pacifique-peleliu-palaos-chine-taiwan-piste-avion
# Walther CP88

Ar Walther CP88 zo ur bistolenn dre aer gwasket produet abaoe 1996 gant an embregerezh Umarex dindan aotre Walther. He neuz a zo diazezet war hini ar bistolenn Walther P88. Unan eus an armoù dre aer kentañ produet gant ar merk Umarex e oa.

## Deskrivadur

Tennañ a ra ar CP88 plomoù diabolo 4,5 gram a-drugarez d'ur gartouchenn CO$_2$ 12 gram enlakaet en he dornikell. Mont a ra en-dro e mod un-ober ha daou-ober hag ur c'houch reoliek zo dezhi. Daou stumm a gaver : unan klasel, dezhañ ur c'hanol 3,5" (89 mm), hag unan Competition, dezhañ ur c'hanol 5,6" (142 mm).
Un arm ponner eo, savet e metal. Implijet e vez gant an deraouidi war ar sportoù tennañ evit an amprouennoù Pistolenn 10 metr abalamour d'e resisted ha d'e briz izeloc'h evit an armoù implijet peurliesañ er c'henstrivadegoù tennañ.
* Taboulin enni ar plomoù diabolo
* Bannadelloù dir a c'haller implijout er CP88 evit ober plinking
* Toull-enlakaat an daboulin
* Dornikell digor enni ur gartouchenn CO$_2$

## Daveennoù

* 1 2 (en) Umarex Walther CP88, World of Replica Air Pistols, 09/11/2016 (lennet d'an 20/09/2024)
* ↑ (fr) CP88 war lec'hienn Umarex (lennet d'an 20/09/2024)
* ↑ (fr) CP88 Competition war lec'hienn Umarex (lennet d'an 20/09/2024)
# Chance Vought F4U Corsair

Ar Vought F4U Corsair zo un nijerez tagañ-bombeziñ stadunanat a voe implijet dreist-holl e-kerzh an Eil Brezel-bed hag e Brezel Korea. Ijinet ha savet da gentañ gant Chance Vought, ar C'horsair a oa bet raktal oc'h ober berzh bras. Kevratoù ha koumanantoù all a voe roet d'an embregerezh Goodyear Aerospace, hag a save an nijeriezoù anvet FG, ha Brewster, anvet F3A.

## Er sevenadur

* An F4U Corsair a c'haller gwelet alies evel nijerez VMFA-214 er stirad skinwel Baa Baa Black Sheep bet sevenet e 1976–1978, diazezet war eñvorennoù Pappy Boyington. Ar stirad skinwel a oa bet adanvet Black Sheep Squadron goude-se.
# Sant-Turian

Sant-Turian :
| An ti-kêr ||
| Anv gallek (ofisiel) | Saint-Thurien |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Skaer (betek 2015) Kemperle (abaoe 2015) |
| Kod kumun | 29269 |
| Kod post | 29380 |
| Maer Amzer gefridi | Christine Kerdraon 2020-2026 |
| Etrekumuniezh | Kemperle Kumuniezh |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 1 027 ann. (2020) |
| Stankter | 48 ann./km² |
| Douaroniezh ||
| Daveennoù lec'hiañ | 47° 57′ Norzh 3° 38′ Kornôg / 47.95, -3.63 |
| Uhelderioù | bihanañ 22 m — brasañ 166 m |
| Gorread | 21,41 km² |
| Sant-Turian ||
| kemmañ |
Sant-Turian a zo ur gumun eus Bro-Gerne e kanton Kemperle, e departamant Penn-ar-Bed, e mervent Breizh.

## Brezhoneg

* D'an 8 a viz Gouere 2013 e oa bet votet ar garta Ya d'ar brezhoneg gant kuzul-kêr ar gumun. Al live 1 oa bet roet d'ar gumun.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Pierre Le Cleac'h, person, ha Conan, kure.

### XX$^{vet}$ kantved
#### Brezel-bed kentañ

* Mervel a reas 101 gwaz eus ar gumun, da lâret eo 5,64% ag he foblañs e 1911, abalamour d'ar brezel.

#### Reter-Nesañ

* Mervel a reas ur soudard eus ar gumun d'an 28 a viz Mae 1920 e Damask e Siria.

#### Eil brezel-bed

* Mervel a reas pemzek den ag ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas daou vilour eus ar gumun.

## Monumantoù ha traoù heverk

* An iliz katolik.
* Iliz katolik Sant Turian.
* Monumant ar re varv, luc’hskeudennoù$^,$. Dioueliet e voe e voe d’an 1 a viz Mae 1921.

## Emdroadur ar boblañs

Emdroadur ar boblañs abaoe 1793

## Tud
### Tud ganet eno

* 1876 : Charlez Kotonneg, medisin hag adsaver ar gouren.

## Gevelliñ

| Bro | Kêr | Abaoe |
| Iwerzhon | Cill Mhic Bhúith | 1992 |

## Liammoù diavaez

a vo kavet e Wikimedia Commons.
* (br) Sant-Turian war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 52
* ↑ (fr)Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Université de Lille
# ETA

Euskadi Ta Askatasuna, berraet en E.T.A. ( ; euskareg evit Euskadi Ha Frankiz), zo anv un aozadur dizalc'hour ha marksour-leninour ledvilourel euskarat a oa e bal krouiñ ur Stad dizalc'h ha sokialour en Euskadi, distag eus Stadoù Frañs ha Spagn. Oberiant eo bet etre an 31 a viz Gouere 1959 hag an 2 a viz Mae 2018 (loezadur ofisiel embannet gant e izili).
Emdroet en deus an aozadur kuzh-se eus ur strollad stourm ouzh renad Franco d'un aozadur sponterezh, hag anavezet eo evel-se gant Bro-C'hall, Spagn, Unaniezh Europa (betek 2009), Stadoù-Unanet Amerika hag all. Adalek 1968, hervez ar sifroù ofisiel ha kemenadennoù an ETA eo bet lazhet gantañ 829 den, gloazet miliadoù, muturniet kantadoù ha skrapet dekadoù a dud, hep mennegiñ an tunadurioù fontoù a-leizh graet gantañ.
Bietan jarrai ("Dalc'hit d'an daou anezho") eo lugan ETA. Ober a ra dave d'an div skeudenn a gaver war banniel ETA, an naer (arouez an derc'hel kuzh hag ar gwidre) korvigellet en-dro d'ur vouc'hal (arouez an nerzh).

## Istor an ETA

E 1959 e oa bet krouet ETA dindan renad ar jeneral Franco. Buan eo emdroet eus ur strollad a zifenne doareoù bevañ hengounel ur strollad armet. E 1973 eo drouklazhet Luis Carrero Blanco, penn ar gouarnamant ha niverenn 2 ar renad "frankour", e Madrid.
D'an 22 a viz Meurzh 2006 e voe disklêriet gant an aozadur un harz-an-tan da badout. Embannet e voe gant mouezh ar strollad e oa prest ETA da harpañ "un argerzh demokratel en Euskadi a-benn sevel ur framm labour nevez m'eo anavezet hor gwirioù evel pobl ha m'eo gwarantet an tu da ziorren en un doare digor an holl emdroadurioù politikel a c'hall bezañ evit an amzer da zont."
D'an 8 a viz Ebrel 2017 e oa bet dizarmet ar strollad drezhañ e-unan.

## Arc'hadurioù

Setu amañ daou arc'hadur pennañ an aozadur :
* krouidigezh ur gouarnamant sokialour dizalc'h war dachenn Euskadi etre Frañs ha Spagn ;
* frankiz evit prizonidi ar strollad barnet d'ar vac'h pe o c 'hortoz bezañ barnet.

## Notennoù ha daveoù

* ↑ (en) https://web.archive.org/web/20230101135504/https://edition.cnn.com/2000/WORLD/europe/11/19/spain.eta/index.html
* ↑ (es) E-barzh pajennoù Ministrerezh an Diabarzh spagnol eo bet lazhet 823 den gant an ETA betek an 19/08/08
* ↑ (en) Pennad-skrid gant Joshua Hammer Smithsonian magazine, Miz Genver 2007
* ↑ Los extorsionados por ETA toman la palabra
# KV-1

An Tank Kliment Vorochilov (berradur: KV; rusianeg Климент Ворошилов, КВ) a oa anv ur familh tankoù ponner eus an URSS anvet diwar komiser an difenn soviedel ha politikour Kliment Vorochilov. An tankoù-se a oa bet implijet gant al Lu Ruz e-kerzh an Eil Brezel-bed. An tankoù KV a oa brudet abalamour d'o hobregon kreñv e penn-kentañ ar brezel. Dreistbrudet e oant bet e-kerzh kentañ bloavezh aloubadeg URSS gant an Trede Reich hag e harperien. Evit ul lod eus ar stourmadennoù, un tank KV-1 pe KV-2 harpet gant troadegiezh a c'helle talañ ouzh Alamanted niverus. Ar Wehrmacht alaman na c'helle ket talañ outo gant kalz tankoù d'ar mare-se, rak re vihan e oa nerzh o armoù evit distrujañ ar "Russischer Koloss" – ar "Roñfl rusian".
An tankoù KV a oa tost dibosupl da labezañ (ha diaeosc'h da zistrujañ c'hoazh) gant ar 3.7 cm KwK 36 pe kanol berr 7.5 cm KwK 37 dafaret d'an tankoù alaman, evel ar Panzer III pe Panzer IV, ar re gentañ a oa bet implijet gant nerzhioù aloubiñ an Ahel. Betek ma vije savet kanolioù efedusoc'h gant an Alamanted, an tank KV-1 na c'helle bezañ distrujet tost nemet gant ar c'hanol 8.8 cm Flak.
# Barrett M82

Ar Barrett M82 zo ur fuzuilh damaotomatek enepdafar savet e 1980 gant Ronnie Barrett. Implijet e vez gant arme Stadoù-Unanet Amerika ha meur a vro all abaoe fin ar bloavezhioù 1980. Savet eo bet tro-dro d'ar gartouchenn c'halloudus .50 BMG, a c'hall toullañ aes ur c'heflusker pe pezhioù kirri-nij da skouer. Implijet e vez ivez evel fuzuilh-resisted evit tizhout enebourien da ouzhpenn 2.000 metr. Un daoubez zo dezhi abalamour d'he fouez uhel (war-dro 14 kg hervez an adstummoù). Ur starderez c'halloudus a gaver ouzh beg he c'hanol evit kempouezañ hec'h argil uhel.

## Er sevenadur

* ur Barrett M82A1 a vez implijet gant ar sniper Bob Lee Swagger er film Shooter (2007)
* er Film Rambo IV e vez gwelet alies ur sniper oc'h implijout ur Barrett M82

## Gwelet ivez

* Ur bleustradeg gant fuzuilhoù Barrett M82 war-vourzh ur vag eus an US Navy e 2013

## Daveennoù

* ↑ (fr) Mc NAB Chris, Armes à feu Encyclopédie visuelle, L'Imprévu, 2022, p.171
# Beneluks

Ar Beneluks (pe Benelux) a zo un unaniezh stadoù etre Belgia, Nederland (an Izelvroioù) ha Luksembourg, teir bro amezek eus Europa ar C'hornaoueg, anezho-holl monarkiezhioù parlamantel. Ur gwreskanv eo, savet diwar penn kentañ stummoù anvioù an teir bro-se : BELGIË/BELGIQUE/BELGIEN - NEDERLAND – LUXEMB(O)URG. Un unvaniezh valtoutel e oa da gentañ, lakaet e pleustr d'ar 1añ a viz Genver 1948.

## Liammoù diavaez

a vo kavet e Wikimedia Commons.
* (ne) (fr) Lec'hienn ofisiel
# Barrett MRAD

Ar Barrett MRAD (evit Multi-Role Adaptive Design) zo ur fuzuilh-resisted produet gant an embregerezh stadunanat Barrett abaoe 2010. Dibabet eo bet gant un nebeud unvezioù amerikan evel fuzuilh sniper.

## Deskrivadur

E 2009 en doa embannet ar SOCOM stadunanat ur c'haier-kargoù evit kaout ur fuzuilh-resisted nevez. Betek-neuze e rae an Nerzhioù Ispisial amerikan gant fuzuilhoù Barrett M82, kambret e .50 BMG nemetken. An embregerezh Barrett a ginnigas un arm nevez skañvoc'h (6,7 kg gant e zafar), gouest da dennañ resis betek 1.500 metr, dezhañ kanolioù a c'hallec'h cheñch buan evit azasaat an arm ouzh doareoù-implij disheñvel en emgannoù. Gellet a ra bezañ implijet gant meur a galibr, en o zouez an .338 Lapua Magnum hag ar 6,5 mm Creedmoor a zo tamm-ha-tamm o kemer plas ar 7,62 × 51 mm e standart an AFNA evit ar fuzuilhoù-resisted.
E 2019 ez eus bet sinet ur gevrat 50 milion a zolaroù gant ar SOCOM evit pourvezañ e soudarded gant fuzuilhoù MRAD. AN US Army hag an US Marines a zo dedennet evit ober kemend-all.

## Daveennoù

* ↑ (en) LANGSTON Jay, Barrett MRAD .338 Lapua Mag, war Tactical-life, 02/04/2011 (lennet d'ar 05/07/2024)
* ↑ (fr) LAGNEAU Laurent, Les forces américaines vont équiper leurs tireurs d'élite avec des nouveaux fusils multicalibres, war Opex360, 15/03/2020 (lennet d'ar 05/07/2024)